stanford-oval/wikipedia huggingface dataset:
Super Paper Mario

| --- | --- |

עטיפת המשחק
 כללי
 תאריך הוצאה:  9 באפריל 2007 (אמריקה הצפונית)  19 באפריל 2007 (יפן)   14 בספטמבר 2007 (אירופה)   20 בספטמבר 2007 (אוסטרליה)
 סוגה:  משחק פעולה-תפקידים, משחק פלטפורמה
 פיתוח:  Intelligent Systems
 הוצאה לאור:  נינטנדו 
 ארץ מקור:  יפן 
 שפות:  יפנית, אנגלית, ספרדית 
 הפצה:  נינטנדו
 סדרה:  Paper Mario
 דרישות תוכנה
 מצבי משחק:  שחקן יחיד
 דירוג:  ESRB:E
 פלטפורמות:  Wii
 מדיה:  דיסק Wii אופטי
 המשחק הקודם:  Paper Mario: The Thousand-Year Door
 המשחק הבא:  Paper Mario: Sticker Star
 דרישות מערכת
 בקרים:  Wii Remote
 אתר רשמי
 
Super Paper Mario (בתרגום ישיר:  סופר מריו נייר) הוא משחק וידאו שיצא ב-2007. המשחק פותח על ידי חברת "אינטלג'נט סיסטמס" והופץ על ידי נינטנדו עבור קונסולת ה-Wii, המשחק הוא המשחק השלישי בסדרת Paper Mario שמבוססת על סופר מריו, והראשון מבניהם ששוחרר עבור Wii.
עלילה

הנסיכה נחטפה וכשנודע הדבר למריו וללויג'י הם מתעמתים עם אויבם המושבע, באוזר. מתברר לצמד האחים שרשע אחר בשם קאונט בלק (Count Black) חטף את הנסיכה כדי להגשים הנבואה הכתובה בספר הנבואות האפל - הרס כל העולמות. להגשמת מטרה זו הוא חיתן את באוזר והנסיכה פיץ' (בניגוד לרצונה של פיץ') בניצול כוחות ההיפנוזה של המזכירה של בלק, נסטסיה, שמאוהבת בבלק. כדי לזמן את לב הכאוס שאיתו הוא יוכל להשמיד את כל העולמות דרך יצירת חור שחור. לאחר שהתגלה כי בלק חטף את פיץ', בלק חוטף גם את באוזר, עוזריו, ואת לויג'י. רק מריו נשאר במקום. לאחר מכן פוגש פיקסלית (pixl) (יצורים קסומים בעלי כוחות שונים ויעילים) בשם טיפי (tippi) שמשגרת אותו לאזור בין ממדי בשם פליפסיד (flipside) ופשם הם פוגשים את מרלון (merlon) המסביר מדוע נוצר החור השחור ומה הדרך לעצור את החשכת 8 הלבבות הטהורים ומביא למריו את הלב הטהור הראשון שנמצא ברשותו. במהלך המשחק השחקן יכול מוצא פיקסלים אחרים בעזרת טיפי. בגרסאות מאוחרות ניתן לשחק בדו מימד ובתלת מימד, ולשחק גם עם דמותם של באוזר ופיץ'. הוא ונסף לידיאתכם משחק זה הופק על הסרט סופר מריו המקורי
אהרון אקוקה

| --- | --- |
אין תמונה חופשית
 מידע כללי
 מדינה:  ישראל ישראל
 ספורט
 ענף ספורט:  כדורשער, שחייה פאראלימפית 
 
אהרון הנרי אקוקה הוא ספורטאי ספורט נכים ישראלי שהשתתף שלוש פעמים במשחקים הפאראלימפיים.
ביוגרפיה

אקוקה התגייס לצה"ל בשנת 1975 ושירת בחטיבת גולני. בשנת 1976 נפגע בתאונת אימונים ואיבד את ראייתו.
במשחקים הפאראלימפיים ניו יורק וסטוק מנדוויל (1984) התחרה בשחייה בדרגת נכות B1: במשחה 50 מטרים בסגנון חופשי דורג במקום השלישי בסבב המוקדמות עם תוצאה של 33.42 שניות וסיים במשחה הגמר במקום השביעי עם תוצאה של 32.48 שניות. במשחה 50 מטרים בסגנון חזה דורג במקום הרביעי בסבב המוקדמות עם תוצאה של 46.18 שניות וסיים במשחה הגמר במקום השביעי והאחרון עם תוצאה של 47.93 שניות.
השתתף במשחקים הפאראלימפיים סיאול (1988) ובמשחקים הפאראלימפיים ברצלונה (1992) עם נבחרת הכדורשער לעיוורים.
בשנת 1991 הבקיע אקוקה את שער הניצחון במשחק הגמר של אליפות אירופה בכדורשער והביא לניצחון הנבחרת הישראלית.
אקוקה המשיך בפעילות ספורטיבית כשוער נבחרת הכדורשער של בית חינוך עיוורים. בעונת 2018/19 זכה עם הנבחרת באליפות המדינה.
Secrets (שיר של ואן ריפאבליק)

"Secrets" הוא שיר של להקת הרוק האמריקנית ואן ריפאבליק, אשר הופץ בתור הסינגל השני מתוך אלבום האולפן של הלהקה Waking Up. השיר הופץ בארצות הברית ב-3 בנובמבר 2009.
השיר נכלל בפסקול הסרט "שוליית המכשף" משנת 2010. כמו כן השיר זכה לפרסום רב לאחר שנעשה בו שימוש בפרסומות לאייפון 4 ובקדימונים שונים בערוצי הכבלים בארצות הברית לסדרות שונות בהם, "אבודים", "אחת שיודעת", "ניקיטה", ועוד.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 4 |  |
|  ארצות הברית | בילבורד הוט 100 | 21 |  |
|  גרמניה | GfK – טופ 100 | 3 |  |
|  הממלכה המאוחדת | מצעד הסינגלים הבריטי | 77 |  |
|  ניו זילנד | המצעד הניו זילנדי הרשמי | 27 |  |
|  פלנדריה | אולטראטופ 50 | 15 |  |
|  קנדה | קנדה הוט 100 | 32 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | זהב | 400,000 |
סיכום
| בכל העולם | — | 400,000 |
הערות שוליים

↑  מידע על Secrets, באתר המצעד הגרמני
↑  מידע על Secrets, באתר המצעד של ניו זילנד
↑  Onerepublic – Secrets, BPI, ‏19 ביולי 2024
| ואן ריפאבליק |
| --- | --- | --- |
ראיין טדר • זאק פילקינס • דרו בראון • אדי פישר • ברנט קטצל ג'ארד ביטס • טים מאיירס
| אלבומי אולפן | Dreaming Out Loud • Waking Up • Native • Oh My My • Human • Artificial Paradise |  |
| סינגלים | "Apologize" • "Stop and Stare" • "Say (All I Need)" • "Come Home" • "All the Right Moves" • "Secrets" • "Marchin On" • "Good Life" • "Feel Again" • "If I Lose Myself" • "Counting Stars" • "Something I Need" • "Love Runs Out" • "I Lived" • "Wherever I Go" • "Kids" • "Let's Hurt Tonight" • "No Vacancy" • "Rich Love" • "Start Again" • "Connection" • "Rescue Me" • "Wanted" • "Didn't I" • "Better Days" • "Lose Somebody" • "Run" • "Sunshine" • "I Ain't Worried" • "Runaway" |  |
| שיתופי פעולה | "Stranger Things" • "Bones" |  |
| ערכים קשורים | Songland • "Native Tour" • "16th Annual Honda Civic Tour" |  |
דיסקוגרפיה • פרסים ומועמדויות
| --- | --- |
בקרת זהויות :  MusicBrainz work: 9ab9f18f-12a7-4d99-b511-e0e82b1350e7 
ערך זה הוא קצרמרבנושא שירים. אתם מוזמנים לתרום לוויקיפדיה ו.
Secure Shell

דוגמה לתיעול VNC דרך SSH
Secure Shell (בראשי תיבות: SSH) הוא פרוטוקול לתקשורת מחשבים המאפשר ביצוע פעולות על מחשב מרוחק לאחר תהליך הזדהות (login). הוא נועד להחליף את rlogin ,RSH ו־telnet ולאפשר תקשורת מאובטחת ומוצפנת בין שני מחשבים לא תלויים ברשתות לא מאובטחות. SSH פועל מעל TCP, והפורט הסטנדרטי שלו הוא 22.
התפתחות וגרסאות

הגרסה הראשונה של SSH (שלימים נקראה SSH-1) נכתבה על ידי הפיני טאטו ילונן (Tatu Ylönen) ב־1995 והתבססה על תוכנה חופשית וספריות של GNU. על מנת להפיץ את התוכנה והפרוטוקול הקים טאטו את חברת SSH Communications Security שמאוחר יותר שכתבה את הקוד והפכה את התוכנה לתוכנה קניינית.
גרסה שנייה של SSH, הנקראת SSH-2 נקבעה על ידי ה־IETF‏ (Internet Engineering Task Force), גוף התקינה העיקרי של תעשיית האינטרנט. SSH-2 מכילה שיפורים של SSH-1 בתחומי האבטחה ואפשרויות התקשורת שהפרוטוקול מציע, בהן החלפת מפתחות בשיטת דיפי-הלמן (Diffie-Hellman key exchange), בדיקת תקינות המסתמכת על קוד אימות מסרים והאפשרות להפעיל מספר בלתי מוגבל של התקשרויות יישומיות על פני התקשרות SSH יחידה ובנוסף מגדירה תקן ברור כך שתוכנות שונות על גבי פלטפורמות שונות תוכלנה לתקשר ביניהן בצורה בטוחה.
תיעול

פרוטוקול SSH תומך ב"תיעול" (ראה Port Forwarding), כלומר, ניתן "לתעל" תעבורה ממחשב אחד למחשב אחר בצורה מאובטחת דרך תוכנות SSH. בעזרת פונקציה זו ניתן לאבטח תעבורה של תוכנה שאינה תומכת באבטחה, או שאבטחתה חלשה יחסית.
לדוגמה, שרת SSH ושרת VNC פועלים על שני מחשבים ברשת פנימית. שרת ה-VNC מוגדר להאזין רק לחיבורים ממחשב ה-SSH (כך שלא ניתן לגשת אליו מרשת האינטרנט, או שהוא כלל אינו מחובר אליה). שרת ה-SSH לעומת זאת, מחובר לאינטרנט ומקשיב לחיבורים חיצוניים. כאשר משתמש מתחבר לשרת ה-SSH ומזדהה, השרת מתעל תעבורה לשרת ה-VNC, וכך יש תקשורת בין שני מחשבי הקצה. יש לציין כי שרת ה-SSH ושרת ה-VNC יכולים לרוץ על אותו המחשב (לדוגמה: במקרה של שימוש ביתי).
תוכנות

כיום קיים יישום של פרוטוקול ה־SSH לרוב הפלטפורמות הקיימות, הנפוצים בהם -
Lsh - היישום של פרויקט GNU ל־SSH.
OpenSSH - תוכנה חופשית בקוד פתוח המתבססת על SSH-1 המקורי.
Secrets of Love

"Secrets of Love" (בעברית: "סוֹדוֹת הָאַהֲבָה") הוא שיר משנת 2006 שבוצע כדואט על ידי הזמר השווייצרי די ג'יי בובו (אנ') והזמרת הגרמנייה סנדרה. הוא נכתב והופק על ידי רנה באומן ואקסל ברייטונג. את השיר הוחלט להוציא כסינגל רשמי מתוך אלבום הלהיטים של בובו, Greatest Hits (2006).
השיר הגיע למקום החמישי במצעד השווייצרי, וזכה להצלחה במדינות אירופה.
רשימת השמעה

| --- | --- |
 תקליטור מקסי-סינגל "Secrets of Love" (עריכת רדיו) – 3:17  "Secrets of Love" (עריכת רדיו קלאב מיקס) – 3:59  "Secrets of Love" (קלאב מיקס) – 6:42  "Secrets of Love" (קטע כלי) – 3:19  "Secrets of Love" (וידאו קליפ) – 3:19:  תקליטור סינגל "Secrets of Love" (עריכת רדיו) – 3:17  "Secrets of Love" (עריכת רדיו קלאב מיקס) – 3:59
מיקומי שיא

|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |   ‏‏‏  מצעדים ודירוגים (2006)>  |
| --- | --- | --- | --- |
|  אוסטריה | Ö3 אוסטריה טופ 40‏ | 39 |  |
|  אירופה | אירופה הוט 100 | 44 |  |
|  גרמניה | GfK – טופ 100 | 13 |  |
|  צ'כיה | ČNS IFPI | 59 |  |
|  שווייץ | המצעד השווייצרי | 5 |  |
|   ‏‏‏  מצעדי סוף שנה (2006)> מדינה |   ‏‏‏  מצעדי סוף שנה (2006)> מצעד |   ‏‏‏  מצעדי סוף שנה (2006)> מיקום שיא |   ‏‏‏  מצעדי סוף שנה (2006)>  |
| --- | --- | --- | --- |
|  שווייץ | המצעד השווייצרי | 79 |  |
הערות שוליים

↑  Secrets Of Love, 2009-01-01, נבדק ב-2024-04-13
↑  Dj Bobo & Sandra – Secrets Of Love (feat. Sandra), נבדק ב-2024-04-13
↑  Greatest Hits, 2006-03-17, נבדק ב-2024-04-13
↑  "DJ BoBo & Sandra - Secrets Of Love" (in German). hitparade.ch.
| סנדרה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Long Play • Mirrors • Into a Secret Land • Paintings in Yellow • Close to Seven • Fading Shades • The Wheel of Time • The Art of Love • Back to Life • Stay in Touch |  |
| אלבומים שונים | Reflections • The Platinum Collection • The Very Best of Sandra |  |
| אלבומי אוסף | Everlasting Love • My Favourites • So80s Presents Sandra |  |
| אלבומי להיטים | Ten on One (The Singles) • 18 Greatest Hits • The Essential Sandra |  |
| ערכים קשורים | ערבסקה • אניגמה • מיכאל קרצו |  |
| סנדרה – סינגלים |
| --- | --- | --- |
| The Long Play | "(I'll Never Be) Maria Magdalena" • "In the Heat of the Night" • "Little Girl" |  |
| Mirrors | "Innocent Love" • "Hi! Hi! Hi!" • "Loreen" • "Midnight Man" |  |
| Ten on One (The Singles) | "Everlasting Love" • "Stop for a Minute" |  |
| Into a Secret Land | "Heaven Can Wait" • "Secret Land" • "We'll Be Together" • "Around My Heart" |  |
| Paintings in Yellow | "Hiroshima" • "(Life May Be) A Big Insanity" • "One More Night" |  |
| Close to Seven | "Don't Be Aggressive" • "I Need Love" |  |
| 18 Greatest Hits | "Johnny Wanna Live" |  |
| Fading Shades | "Nights in White Satin" • "Won't Run Away" |  |
| My Favourites | "Secret Land '99" • "In the Heat of the Night '99" • "(I'll Never Be) Maria Magdalena '99" |  |
| The Wheel of Time | "Forever" • "Such a Shame" • "I Close My Eyes" |  |
| The Art of Love | "The Way I Am" • "What Is It About Me" |  |
| Back to Life | "In a Heartbeat" • "The Night Is Still Young" |  |
| Stay in Touch | "Maybe Tonight" • "Infinite Kiss" |  |
| סינגלים אחרים | "Andy mein Freund" • "Japan Ist Weit" • "Everlasting Love (PWL Remix)" • "Secrets of Love" |  |
The Family Jewels

The Family Jewels (בעברית: תכשיטי המשפחה) הוא אלבום הבכורה של הזמרת-יוצרת הוולשית מרינה דיאמנדיס, שיצא תחת שם הבמה שלה לשעבר, "מרינה אנד דה דיימונדס". האלבום יצא לאור ב-15 בפברואר 2010, על ידי חברות התקליטים 679 רקורדינגס ואטלנטיק רקורדס. במהלך הקלטת האלבום, שיתפה דיאמנדיס פעולה עם מספר מפיקים, בהם פסקל גבריאל, ליאם האו, גרג קורסטין, ריצ'רד "ביף" סטנרד וסטארסמית'. היא תיארה את הנושאים בהם עוסק האלבום כ"מסחריות, ערכים חברתיים מודרניים, משפחה ומיניות נשית".
מבקרי המוזיקה העכשווית העניקו לאלבום ביקורות חיוביות למדי, כאשר הביצועים הווקאליים של הזמרת זכו לביקורות מעורבות. האלבום הגיע למקום החמישי במצעד האלבומים הבריטי, הודות למכירות של 27,618 עותקים בשבוע הראשון. האלבום זכה לתואר זהב על ידי איגוד תעשיית ההקלטות הבריטי (BPI), ונמכרו 195,358 מעותקיו בבריטניה. The Family Jewels זכה להצלחה מתונה במצעדים הבינלאומיים, שכן הגיע למקום ה-138 בבילבורד 200 האמריקאי, ונמכרו כ-4,000 עותקים בשבוע הראשון.
מתוך האלבום יצאו חמישה סינגלים, שלכולם פורסמו וידאו קליפים נלווים. הסינגל הראשון, "Mowgli's Road", יצא לאור ב-13 בנובמבר 2009. הסינגל השני, "Hollywood", היה לרצועה הראשונה שלה שנכנסה למצעד הסינגלים הבריטי, בו הגיעה למקום ה-12. לאחריו יצאו הסינגלים "I Am Not a Robot",‏ "Oh No!" ו-"Shampain", שהגיעו בשיאם למקומות ה-26, 38 ו-141 במצעד, בהתאמה. בינואר 2010, החלה דיאמנדיס את סיבוב ההופעות לקידום האלבום, "The Family Jewels Tour", שבמהלכו הופיעה באוסטרליה, אירופה וצפון אמריקה. סיבוב ההופעות הסתיים בדצמבר 2011.
רקע

דיאמנדיס נולדה וגדלה בדרום מזרח ויילס, ועברה ללונדון בגיל 18 על מנת ללמוד מוזיקה, על אף שאין לה רקע מוזיקלי. לאחר שנשרה מארבעה מוסדות ונכשלה באודישנים, היא החלה להפיק מוזיקה משלה. לאחר הצלחת המיני-אלבום הראשון שלה, Mermaid vs Sailor, אותו פרסמה עצמאית ברשת מייספייס בשנת 2007, היא הוחתמה בשנה שלאחר מכן על ידי ניאון גולד רקורדס, ובחברת התקליטים 679 Artists באוקטובר 2008. ב-2009, לאחר שהופיעה במספר פסטיבלים, היא דורגה במקום השני ב-"Sound of 2010" של BBC, והייתה אחת משלושת המועמדים לפרס בחירת המבקרים בטקס פרסי המוזיקה הבריטית 2010.
הוצאה וקידום > וידאו קליפים

בשנת 2008, צילמה דיאמנדיס קליפים לרצועות "Seventeen" ו-"Obsessions". בשנה שלאחר מכן, ביים הצלם רנקין את הווידאו קליפ ל-"I Am Not a Robot". בקליפ ל-"Mowgli's Road" הופיעו דיאמנדיס ושני רקדנים, כשבפניהם ניצבו בובנאים המעניקים את הרושם שיש להם גפיים במבנה של מפוחית יד. הקליפ צולם במשך 17 שעות בסך הכל. האמנית הפולנית קינגה בורזה צילמה את "קליפ הפופ הקלאסי" של הסינגל "Hollywood", במטרה "לגרום לקהל שלה להתאהב בה אפילו יותר, אולי להשתוקק לקצת פופקורן ולקבל השראה להתלבש כרצונם". בורזה צילמה גם את הקליפ ל-"Oh No!", עם שימוש באסתטיקה המבוססת על גרפיקת ה-MTV "זאני ניאון". הקליפ ל-"Shampain" מהווה הומאז' ל-"Thriller" של מייקל ג'קסון. דן נייט הפיק קליפ לרמיקס של המוזיקאי הקנדי צ'ילי גונזלס ל-"Hollywood", שנועד להיות ההפך מהקליפ הרשמי של בורזה.
הוצאה וקידום > סינגלים

"Obsessions" היה לסינגל הראשון של דיאמנדיס, שיצא ב-14 בפברואר 2009. "Mowgli's Road" יצא לאור כסינגל ב-13 בנובמבר 2009. דיאמנדיס בחרה בשיר כטעימה "לא מסחרית" מהאלבום בשל המוזרות שלו, אם כי זכה לתשומת לב ושיתופים רבים. "Hollywood" יצא לאור ב-1 בפברואר 2010 כסינגל הבא האלבום. השיר הגיע למקום ה-12 במצעד הסינגלים של בריטניה.
"I Am Not a Robot" יצא לאור כסינגל השלישי מהאלבום ב-26 באפריל 2010. השיר הגיע למקום ה-26 במצעד הסינגלים של בריטניה. "Oh No!" - יצא לאור כסינגל הרביעי מהאלבום בבריטניה ובאירלנד ב-2 באוגוסט 2010, והגיע למקום ה-38 במצעד הסינגלים הבריטי. "Shampain" יצא לאור כסינגל החמישי והאחרון מהאלבום בבריטניה ובאירלנד ב-11 באוקטובר 2010, והגיע למקום ה-141 במצעד הבריטי.
הוצאה וקידום > סיבוב הופעות

בינואר 2010, יצאה דיאמנדיס לסיבוב ההופעות הראשון שלה לקידום האלבום, והופיעה באירופה, צפון אמריקה ואוסטרליה. בין התאריכים נכלל פסטיבל גלסטונברי 2010, South by Southwest ופסטיבל Falls. במקביל לסיבוב ההופעות שלה בארצות הברית, החלה דיאמנדיס לבצע מופעי חימום בסיבוב ההופעות "California Dreams Tour" של קייטי פרי, ובסיבוב ההופעות "Mylo Xyloto Tour" של קולדפליי.
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
AnyDecentMusic?: 6.8/10
Metacritic: 68/100
ציוני ביקורות
מקור: ציון
AllMusic: 
The A.V. Club: C
Clash: 6/10
הדיילי טלגרף: 
Drowned in Sound: 5/10
הגרדיאן: 
NME: 9/10
Q: 
Spin: 7/10
סאנדיי טיימס: 
The Family Jewels זכה לביקורות חיוביות בדרך כלל ממבקרי המוזיקה. באתר Metacritic, קיבל האלבום ציון ממוצע של 68 נקודות מתוך 100, על סמך 21 ביקורות. לאוני קופר מ-NME שיבחה את האלבום וכתבה כי "דיאמנדיס מערבבת פופ נוצץ עם חושך יפה שהופכים בסופו של דבר לאלבום בכורה מסנוור".
הביצועים הווקאליים של דיאמנדיס זכו לביקורות מעורבות. שון אוניל מ-The A.V. Club כתב כי אחרי "עשרות קטעים שמזכירים את רג'ינה ספקטור וקייט בוש", "הצורך המתנשא להוכיח את עצמה בסופו של דבר פשוט מתיש". ג'ו ריברס מ-No Ripcord שיבח את הרצועות "Are You Satisfied?",‏ "Hollywood" ו-"Oh No!", אך נרתע מה"יללות" הפתאומיות ב-"Hermit the Frog" וה"נהמה גרונית" ב-"The Outsider". ג'ו קופלסטון מ-PopMatters הגיע למסקנה שדיאמנדיס תצטרך להשתמש פחות בטכניקות הווקאליות הללו באלבומים עתידיים.
אנדי גיל מהאינדפנדנט כתב ביקורת שלילית לאלבום, ותיאר את "Shampain" ו-"Hermit the Frog" כ"מעצבנים באותה מידה כמו השמות המהוללים שלהם". הוא מצא את הטכניקות הווקאליות ב-"Mowgli's Road" ו-"I Am Not a Robot" אינפנטיליות, וטען כי המילים של "Girls" ו-"Hollywood" רדודות. ב-Drown in Sound, מרי בלאמי תיארה את האלבום כמפוצל בין כתיבת שירים מקורית והפקת פופ מסחרית "על חשבון השגת משהו גדול בכל אחד מהצדדים". ב-NME מיקמו את האלבום במקום ה-33 ברשימת 75 האלבומים המובילים של 2010.
הצלחה מסחרית

האלבום דורג לראשונה במקום החמישי במצעד האלבומים הבריטי, הודות למכירות של 27,618 עותקים בשבוע הראשון. The Family Jewels נשאר האלבום הנמכר ביותר של דיאמנדיס בשבועו הראשון בבריטניה, לאחר שאלבום האולפן השני שלה, Electra Heart, הגיע למקום הראשון במצעד עם מכירות של 21,358 עותקים בשבוע הראשון. הוא דורג במקום ה-87 ברשימת האלבומים הנמכרים ביותר של 2010 בבריטניה מטעם חברת המצעדים הרשמית. מאוחר יותר, זכה האלבום למעמד זהב על ידי איגוד תעשיית ההקלטות הבריטי (BPI). נכון לאפריל 2015, נמכרו 195,358 עותקים בבריטניה. האלבום דורג לראשונה במקום ה-7 ביוון ובמקום ה-9 באירלנד. בסופו של דבר, הוא הגיע למעמד זהב על ידי איגוד תעשיית ההקלטות הבריטי (IRMA).
האלבום זכה להצלחה מתונה במצעדי המוזיקה הבינלאומיים. הוא הגיע למקום ה-12 בגרמניה, ונכנס למצעד האוסטרי במקום ה-18. בנוסף, הגיע בשיאו למקום ה-88 בהולנד, למקום ה-100 בשווייץ, ולמקום ה-132 בצרפת. באוקיאניה, הגיע האלבום למקום ה-79 במצעד האוסטרלי. בארצות הברית, דורג האלבום לראשונה במקום ה-138 בבילבורד 200, הודות למכירות של כ-4,000 עותקים בשבוע הראשון. בנוסף, הגיע בשיאו למקום השני וה-49 במצעד ה-Heatseekers ובמצעד אלבומי הרוק של בילבורד, בהתאמה. נכון לשנת 2012, נמכרו כ-300,000 עותקים של האלבום ברחבי העולם.
בראיון לרדיו האוסטרלי בינואר 2011, אמרה דיאמנדיס כי עד כה הקריירה שלה הייתה "יותר כמו כישלון מאשר הצלחה", במיוחד בשוק האמריקאי. היא ייחסה זאת לחוסר המעש של Chop Shop Records, חברת התקליטים שלה בארצות הברית, וכן להעדפת הקהל האמריקאי להאזין לאמנים כמו ליידי גאגא.
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 18 |
|  אוסטרליה | מצעד האלבומים האוסטרלי | 79 |
|  אירלנד | מצעד האלבומים האירי | 9 |
|  ארצות הברית | בילבורד 200 | 138 |
|  ארצות הברית | מצעד אלבומי הרוק | 49 |
|  גרמניה | GfK – טופ 100 | 12 |
|  הולנד | מצעד 100 האלבומים ההולנדיים | 88 |
|  הממלכה המאוחדת | מצעד האלבומים הבריטי | 5 |
|  סקוטלנד | מצעד האלבומים הסקוטי | 6 |
|  צרפת | SNEP | 132 |
|  שווייץ | המצעד השווייצרי | 100 |
|   ‏‏‏  מצעדי סוף-שנה (2010)> מדינה |   ‏‏‏  מצעדי סוף-שנה (2010)> מצעד |   ‏‏‏  מצעדי סוף-שנה (2010)> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 87 |
נתוני מכירות

| מקום | תארים | מכירות |
| --- | --- | --- |
| אירלנד (IRMA) | זהב | 7,500 |
| בריטניה (BPI) | זהב | 195,358 |
Sonic Adventure

| --- | --- |

עטיפת המשחק
 כללי
 תאריך הוצאה:  דרימקאסט יפן 23 בדצמבר 1998 ארצות הברית 9 בספטמבר 1999 האיחוד האירופי 14 באוקטובר 1999 נינטנדו גיימקיוב ארצות הברית 17 ביוני 2003 יפן 19 ביוני 2003 האיחוד האירופי 27 ביוני 2003 המחשב האישי יפן 18 בדצמבר 2003 האיחוד האירופי 6 בפברואר 2004 ארצות הברית 14 בספטמבר 2004 Xbox 360 ארצות הברית 15 בספטמבר 2010 האיחוד האירופי 21 בספטמבר 2010 יפן 25 בספטמבר 2010 פלייסטיישן 3 ארצות הברית 20 בספטמבר 2010 האיחוד האירופי 21 בספטמבר 2010 יפן 29 בספטמבר 2010
 סוגה:  משחק פלטפורמה, משחק פעולה-הרפתקאות
 פיתוח:  קבוצת סוניק
 הוצאה לאור:  סגה
 ארץ מקור:  יפן 
 שפות:  אנגלית, גרמנית, צרפתית, יפנית, ספרדית 
 עיצוב:  קאזויוקי הושינו יוג'י אוקאווה
 סדרה:  סוניק הקיפוד
 דרישות תוכנה
 מצבי משחק:  שחקן יחיד
 פלטפורמות:  דרימקאסט גיימקיוב Windows Xbox 360 פלייסטיישן 3
 המשחק הבא:  Sonic Adventure 2
 
Sonic Adventure (ביפנית: ソニックアドベンチャー, Sonikku Adobenchā; בתרגום חופשי, "הרפתקאות סוניק") הוא משחק וידאו לקונסולת הדרימקאסט המהווה חלק מסדרת המשחקים "סוניק הקיפוד". המשחק פותח על ידי קבוצת סוניק והופץ על ידי סגה.
בעקבות ביטול המשחק Sonic X-treme לקונסולת ה-Sega Saturn, סוניק טים החלו לעבוד על משחק זה ב-1997. צוות פיתוח של 60 אנשים יצר את המשחק תוך עשרה חודשים, ולקחו השראה ממקומות בפרו ובגואטמלה. סגה הכריזו על המשחק באוגוסט 1998; הוא שוחרר ביפן בדצמבר, ולשאר העולם בספטמבר 1999.
בעקבות הצלחת המשחק, נוצרה גרסה מיוחדת לקונסולת הגיימקיוב ולמערכת ההפעלה Windows בשם Sonic Adventure DX: Director's Cut, עם גרפיקה מעודכנת ואתגרים נוספים. גרסת High definition למשחק שוחררה לפלייסטיישן 3 ול-Xbox 360 ב-2010, ול-Windows ב-2011. ביקורות עבור גרסאות אלה היו חיוביות פחות; מעריצי המשחק הרגישו שהמשחק התיישן בצורה רעה ולא החזיק במבחן הזמן. גרסה זו הופצה בישראל תחת הד ארצי.
עלילה

הסיפור עוקב אחרי סוניק, טיילס, נאקלס, איימי רוז, ביג החתול ו-E-102 גאמה במסעם לאסוף את שבעת יהלומי הכאוס ולעצור את דוקטור אגמן מלחזק את כאוס.
מבנה המשחק

במשחק ישנן שש דמויות שניתן לשחק בהן: סוניק הקיפוד, מיילס "טיילס" פראוור, נאקלס הקיפודן, איימי רוז, E-102 גאמה וביג החתול. לכל אחת מהדמויות יש עלילה שונה והסיפורים של הדמויות משיקים זה עם זה.
מעבר לשלבים עצמם במשחק יש מקומות שניתן להסתובב בהם, למצוא את השלבים ולעשות משימות. ישנם שלושה מרחבים: הרחפת של אגמן, היער, וסטיישן סקוור. באזורים אלה מופיעות מספר דמויות שאפשר לדבר איתן, והן יכולות לרמוז לשחקן איפה המקום שהוא צריך להיות בו. בכל אזור מסתתרות מספר משימות, שדרוגים ושלבים.
לכל דמות מבנה שלב אחר, סוניק צריך להגיע לסוף השלב, נאקלס צריך למצוא את הרסיסים של היהלום הראשי, ביג צריך לדוג צפרדע בשם פרוגי וכדומה.
מחוץ למשחק הראשי, השחקנים יכולים לגדל חיית מחמד וירטואלית בשם צ'או.
צ'או

במשחק ניתן לטפל בחיות מחמד וירטואליות בשם "צ'או". הם נמצאים בשלושה גנים: הג'ונגל, העיר והספינה של אגמן. את הצ'או אפשר להאכיל, ללטף ואף ניתן לשחק איתם. הצ'או יכולים לצייר, לישון, לשחות, לשחק אחד עם השני, להתאהב וללדת. כמו כן, כדי לפתח צ'או צריך להביא לו מזון. השחקן עצמו גם יכול להתחרות נגד הצ'או בתחרויות ריצה; אם מנצחים בכל חמשת המפות שנמצאות במשחק, הצ'או מתפתחים וכך דרגת הקושי עולה. בתחרות אי אפשר לשלוט בצ'או, אך אפשר לדעת מה יהיו הביצועים שלו בתחרות לפי הכוחות שלו; ישנם חמישה כוחות: מהירות, תעופה, חוזק, כושר ושחייה. הצ'או מקבלים את הכוחות האלו מחיות שניתן לאסוף בשלבים העלילתיים.
ראו גם

סוניק הקיפוד
Sonic Adventure 2
MIP

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 סוכנות חלל:  הודו סוכנות החלל ההודית
 מפעיל:  הארגון ההודי לחקר החלל 
 תאריך שיגור:  22 באוקטובר 2008
 משגר:  PSLV (על גבי צ'אנדריאן 1)
 משימה
 סוג משימה:  אימפקטור
 גרם שמיים:  הירח
 אתר נחיתה:  התרסקות ב-89°0′0″S 30°0′0″W﻿ / ﻿89.00000°S 30.00000°W﻿ / -89.00000; -30.00000
 תאריך נחיתה:  התרסקות: 14 בנובמבר 2008
 משך המשימה הכולל:  22 באוקטובר 2008 – הווה (16 שנים) 
 מידע טכני
 משקל:  152 ק"ג
 
ה-MIP (ראשי תיבות של Moon Impact Probe - גשושית התרסקות על הירח) היא גשושית לחקר הירח שפותחה על ידי הארגון ההודי לחקר החלל. ה-MIP שוגרה על גבי הגשושית ההודית צ'אנדריאן 1 ב-22 באוקטובר 2008 אשר נכנסה למסלול סביב הירח ב-8 בנובמבר 2008. צ'אנדריאן 1 שחררה את ה-MIP ב-14 בנובמבר 2008, 14:36 UTC, והתרסקה על הירח בשעה 15:01 UTC במכתש שאקלטון, סמוך לקוטב הדרומי של הירח. מטרת ההתרסקות הייתה לגרום להתרוממות ענן אבק אותו ניתן לנתח במטרה לאתר מים על הירח.‏ MIP הפכה את הודו לאומה הרביעית שהגיעה אל קרקע הירח. אומות אחרות שעשו זאת עד כה הן:ברית המועצות לשעבר, ארצות הברית, סוכנות החלל האירופית, יפן, וסין.
מטרות הגשושית

מטרות הגשושית היו:
בחינת האמצעים הדרושים להנחיית גוף למקום ספציפי על הירח.
בחינת טכנולוגיות הדרושות לביצוע נחיתה עתידית רכה על הירח.
בחינה מדעית של הירח מטווח קרוב בזמן ההתרסקות.
הגשושית יועדה להתרסק על הירח ועל ידי כך להעלות ענן אבק שינותח על ידי כלים הנמצאים על הגשושית צ'אנדריאן 1, במטרה למצוא עדויות לקיום מים וחומרים אחרים על הירח.
מבנה הגשושית

MIP נשאה עליה 3 כלים:
מד גובה באמצעות לייזר למדידת גובה הגשושית מפני הירח במהלך ההתרסקות.
מצלמת טלוויזיה לצילום פני הירח במהלך ההתרסקות.
ספקטרומטר מסה לבחינת חלקיקים במהלך ההתרסקות.
גופה החיצוני של הגשושית כלל 4 לוחות אלומיניום בגודל 12 × 18 ס"מ עליהם צוירו דגל הודו וסמל הודו, כולל הכיתוב सत्यमेव जयते (סאטימבה ג'איאטה - האמת לבדה מנצחת), ציטוט מספרי הקודש ההינדים, האופנישדות.
מהלך המשימה

MIP שוגרה יחד עם הגשושית צ'אנדריאן 1 על גבי משגר PSLV ממרכז החלל סאטיש דאוון, ב-22 באוקטובר 2008, 00:52 UTC‏. MIP נפרדה מצ'אנדריאן 1 ב-14 בנובמבר 2008, 14:36 UTC בעודה במסלול קוטבי מעגלי, 102 ק"מ מעל הירח. לאחר ההיפרדות הפעילה MIP את מנועה הרקטי שהביא אותה למסלול התרסקות על הירח. במהלך הנמכתה, שידרה הגשושית מידע אל צ'אנדריאן 1 ששימשה כתחנת תקשורת בין MIP לכדור הארץ. אחרי 25 דקות, ב-15:01 UTC, פגעה MIP בירח, במהירות של 1.69 ק"מ בשנייה (כ-6,100 קמ"ש), בתוך מכתש שאקלטון הסמוך לקוטב הדרומי של הירח ב-89°0′0″S 30°0′0″W﻿ / ﻿89.00000°S 30.00000°W﻿ / -89.00000; -30.00000, והעיפה ענן אבק שנותח על ידי צ'אנדריאן 1.
גילוי מים

ב-25 בספטמבר 2009 דיווחה סוכנות החלל ההודית כי MIP גילתה מים על הירח זמן קצר לפני התרסקותה. הודעה זו באה לאחר שב-24 בספטמבר דיווח כתב העת Science כי ה-Moon Mineralogy Mapper, כלי שפותח על ידי נאס"א והורכב על צ'אנדריאן 1, גילה מים על הירח.
ראו גם

צ'אנדריאן 1
חקר הירח
היטן
LCROSS
סלן
הערות שוליים

1 2  Chandrayaan team over the moon
↑  Payload bearing Tricolour will land on Moon
1 2  Moon Impact Probe (MIP)
↑  Moon craters may hold traces of early life
↑  India’s own probe also found water on moon: ISRO
↑  Water on the Moon?